**Frol IL orientering**

**Årsmelding 1976**

Orienteringsutvalget har bestått av:

 Vidar Venås, oppmann

 Gustav Strandholmen

 Liv Venås

Terje Kanstad

 Håkon Sørheim

Bjørn Bye

Ola Indgaard

Møter i utvalget: 5 stykker og 1 løpermøte på Leira, samt en arbeidskveld i kjelleren til Bjørn Bye.

Terje Kanstad, Jan Inge Jacobsen, Aina Bye og Ingrid Venås har fungert som «småoppmenn» med områder henholdsvis Hegle, Halsan, Mule og Okkenhaug.

**REPRESENTASJON**

Kretstinget ble holdt på Stjørdal med Stj.Blink som teknisk arrangør. Representanter for Frol var oppmannen, Håkon Sørheim og Liv Venås. Alle medaljevinnere i KM 1975 var innbudt, og blant dem var hele 27 frolinger.

**INSTRUKSJON, O-SKOLE**

Instruksjon for nybegynnere er også i år drevet rundt om i kretsene. Opplegget var det samme som i fjor. Som et ledd i opplegget vart det i år arrangert nybegynnerkarusell. 35 deltagere fra 5-6 og opptil 40 år deltok.

**ORIENTERING OG SKOLENE**

Fra skolehold er interessen økende. 106 elever fra Mule, Okkenhaug, Hegle og Levanger har vært med på O-Troll. Men ennå er ikke opplæringa grundig nok. Hvis elevene ikke på ega hand kan nyttiggjøre seg kunnskapene seinere, virker det liksom fånyttes. (Hvis en til slutt ikke lærer å svømme er jo svømmeopplæringa også bortkastet). Orienteringa må startes lengre ned i klassene, og det må mere praksis til.

O-avd. skaffet instruksjon i 2 timer i alle klasser på Mule skole i vår. Og 1.klassingene orienterte som bare det, så det er egentlig ingen grunn til å vente til 5. og 6. klasse med å starte opp.

**TRENING**

Hovedtreninga har også i vinter foregått på Leira. Her har det vært løpsteknisk-, styrke- og o-teknisk trening. Oppmøtet var til dels ganske bra, og en del av løperne trente ganske mye på ega hand. Det har også vært faste treningskvelder i skolekretsene. På Mule og Halsan har det fungert jevnt bra, men på Okkenhaug var det lenge mellom kveldene. Treningene i alle kretsene burde jo vært drevet av Barne- og Ungdomsutvalget i laget, slik som på Mule. Så fikk heller de forskjellige avdelingene hjelpe til med instruksjon mm.

Gateorientering på Leira har det vært med jevne mellomrom gjennom hele vinteren. Når gate-o-løpa tok slutt, og snøen forsvant, begynte treninga i o-terrenget. Da først som treningsløp, men det var også en del momentløp. I sommerferien var det også i år fjelløp enten i Frol, Skogn eller Verdal.

**SAMLINGER, LEIRE**

Det har heller ikke i år blitt mer enn ei samling på Skallstuggu i Frols regi. O-kretsen arrangerte også ei samling på Skallstuggu, oppmøtet der var bra.

O-kretsen hadde også i år egen leir på Skallstuggu, med Bjørn Bye som bas. Fra Frol deltok Arne Grevskott, Lars Moksnes, Snorre Bye, Jan Inge Jacobsen, Berit Reistad, Kari Reistad, Aina Bye, Hege Marit Nordgård, Torbjørn Sirum og Hans Lund. Andre juledag var vi også i år samlet hos Bjørn Bye. I år var det langrennsmesterskap for o-avdelingen som foregikk. Deltagerne var delt opp i vektklasser. Oppmøtet var ganske bra.

**KARTSITUASJONEN**

«Buran-Ratåsen» ca. 700 stk på lager.

«Gjeldsåsen». Første opplag er oppbrukt. Ny trykking våren -77. En del synfaring foregår.

«Storlivola». Ny utgave trykt i juli -76. For å få kartet enda bedre egnet til instruksjon vart kartet utvidet rundt Vulusjøen og på vestsida av Fjellvegen. Her hadde vi ikke spesialkonstruksjon, så synfaringa vart arbeidsom. Også på Mardalsleia vart kartet utvida. En god del synfaring vart gjort på det gamle området også.

«Borgsåsen». 1000 stk kjøpt.

Nærkart laget ved Halsan og Hegle skoler.

Skolegårdskart laget ved Hegle skole.

**EGNE ARRANGEMENT**

Utenom de vanlige trenings- og gateløp, har vi også i år arrangert O-karusellen. 3 nærløp, med et siste som jaktløp. Deltagelsen øker fra år til år, så den har blitt et populært innslag i vårløpene. Den 1.august arrangerte vi et nasjonalt løp, men deltagelsen var skuffende svak. Vi hadde også terminfesta natt-o-løp den 8.oktober med start fra Skallstuggu. 20 løpere deltok.

I Vesta-Hygeacupen arrangerte vi 2. runde mellom Byafossen og Stj.Blink.

O-Troll kretsfinale ble i år arrangert av Frol. Arena ved Skallstuggu. Det var knivskarp konkurranse i alle klasser, men de beste frolingene var noen sekunder fra finaleplass.

Klubbmesterskapet ble i år som i fjor delt, slik at alle fikk være med. Og som vanlig var samleplass i hagen til Bjørn Bye. Klassene ble også utvidet, slik at det ble hele 16 klasser. Resultatene står i nr.2 av «Frolingen» for 1976. For seniorene og juniorene, som hadde klubbmesterskapet litt senere, ble det et hardt og meget vanskelig mesterskap. FOR vanskelig, da ingen kom rundt. Årsak: En post var ikke hengt ut mm. Se i «Frolingen».

O-Stafetten ble i år arrangert som avslutning på Frols og OK Rebelsks Tredagers. Natt-o-løp på fredagskvelden, fest på Breidablikk på lørdagskvelden, og da som avslutning på det hele O-Stafetten søndag. Oppmøtet var som vanlig meget bra, men vi savner lag fra de andre avdelingene i Frol. Neste år prøver dere! Noen av lagene i år måtte løpe 3-3-4 km, da de hadde for gode løpere. Det vanlige er 2-3-4 km. De beste ble:

1. Det røda faret (3-3-4) Arne Grevskott - Rune Venås – Torbjørn Sirum.
2. OK Rebelsk 3 (3-3-4) Fritjof Sandstad – Kjellrun Sporild – Jan Rønning.
3. Ven-Skj-Rei (2-3-4) Vidar Skjerve -Vidar Venås – Berit Reistad.

**TURORIENTERING, O-TRAMPEN**

I år er det 6. året O-Trampen er i drift. Uten at oppslutninga om den har økt noe de siste 2-3 årene. I år prøvde vi med noen fjellposter. Det var visst ette uttalelser fra deltagerne å dømme. Noe som ikke var positivt, var de nye tengene. De var veldig dårlige. Nest år skal det være av den gamle sorten igjen. Er det noen som har noe positivt eller negativt å si om O-Trampen av i dag, så gi beskjed til O-avd. Det blir også i år en kveld på Leira med plakettutdeling mm.

**DELTAKING I KONKURRANSELØP**

Antall starter i år har gått tilbake litt. Fra 680 til ca. 600. Men jeg tror ikke interessen daler, men årsaken i år har nok vært færre løp. Flest starter har Torbjørn Sirum med 28. Jan Inge Jacobsen, Tor J. Strandholmen og Hans Lund har 26. Terje Kanstad har 25 starter. Når det gjelder førsteplasser i åpne løp, så har frolingene tatt hele 39. Flest har Turid Skjerve og Bjørn Bye med 6. Berit Reistad har 5 og Bergljot Venås 4.

Etter 5 år med statistikk har Olav Martin Indgaard flest løp med 112. Videre har Jan Inge Jacobsen 109 og Liv Venås 100.

Vi tar videre litt med om enkelte større løp: I NM junior var det uttatt frolinger. I stafetten stilte Terje Kanstad, Torbjørn Sirum og Rune Venås. Videre var Torbjørn Sirum uttatt til den individuelle konkurransen, men hadde ikke helklaff. Resultatet i stafetten ble dessverre disk. Til Hovedløpet for yngre var det uttatt 4 frolinger. Turid Skjerve, Hege Marit Nordgård, Tor Johan Strandholmen og Jan Inge Jacobsen. Topp-plasseringer uteble også her. Men i KM individuelt og stafett ble det en del topp-plasseringer. Her er medaljevinnerne:

INDIVIDUELT

D 13-14 Gull Turid Skjerve

D 15-16 Sølv Eli Granås

 Bronse Aina Bye

H 13-14 Gull Tor Johan Strandholmen

H 19-20 Bronse Rune Venås

H 43- Sølv Bjørn Bye

STAFETT

Damer Sølv Liv Venås, Hege M Nordgård, Aina Bye

H 17-20 Gull Rune Venås, Fritjof Sandstad, Terje Kanstad

 Bronse Torbjørn Sirum, Hans Lund, Olav M Indgaard

Til Trøndersk Mesterskap reiste også frolinger. I TM var det også lagt inn Landsdelsmatch mellom Jämtland/Härjedalen og Trøndelag. Med på laget fra Trøndelag var Berit Reistad, Turid Skjerve, Aina Bye og Tor J Strandholmen.

I Vesta-Hygeacupen (lag-cupen) kom vi i år til 3.runde.

1.runde: Skulle møte Yrjar, men de trakk seg.

2.runde: Vi slo Malm i Verdal

3.runde: Vi ble satt opp mot Trollelg med Tydal som arrangør. Her ble det som ventet et klart tap.

Videre reiste en del av juniorene til Solo-76. De deltok i Solosprinten på lørdagen. Her ble det

en flott 13.plass på Olav Martin Indgaard. De andre gjorde det også ganske bra. På

Solostafetten på søndag stilte to lag, og begge kom på den beste halvdelen av resultatlista. I

år som i fjor deltok løpere i Dølauka med til dels fine plasseringer. Videre har en del løpere

deltatt i løp på Østlandet, da de går eller har gått på skole der.

I Fjellorienteringen i Ålen (2-dagers) gikk Bjørn Bye og Per Amdal til topps i klasse H 43-.

Rankingpokalene til beste jente og gutt i Inntrøndelag i 1976 gikk for jentenes vedkommende til Frol, i det Aina Bye sanket flest poeng. GRATULERER! Like bak var det også en froling, Turid Skjerve.

**SØKNAD OM LØP NESTE ÅR**

Vi skal som vanlig arrangere vår O-karusell. Det blir søn. 8.mai, tors. 19.mai og man.30.mai. Videre søkte vi om et Nær-løp i august. Men det er blitt omgjort til kretsløp og KM individuelt 28.august. I tillegg kommer Vesta-Hygeacupen, O-Troll og en rekke treningsløp.

**KOMMENTAR**

Ja, så er en ny o-sesong slutt. >En sesong med jevnt bra resultater i nesten alle klasser vi stilte løpere. Vi mangler jo eliteresultatene, men hva gjør vel det når vi får stor oppslutning om orienteringa likevel?

Noen faste o-løpere som har vært aktive faller dessverre av fra år til år. Men heldigvis kommer nye løpere inn i alle aldre, og det kan vi takke o-skolen og O-Trampen for. Men ennå faller litt for mange av lasset i forbindelse med o-skolen. I år prøvde vi med en nybegynnerkarusell. Der var det mange som deltok, men så ble det ikke mer.

Foreldre og andre, dere må ikke gå og vente på at barna kommer og spør om å kjøre hit og dit på orientering. Til neste år tar dere det f.eks. slik: Mor/far: «I kveld er det orientering i Borgsåsen hos Bjørn Bye. Skal vi kjøre dit?» Barna: «Ja…..!» Så til neste år har vi mange nybegynnere som blir med på løpene.

Til slutt på tampen av året 1976 er det bare å takke arrangørmedhjelpere og aktive for en god sesong, og vel møtt til et nytt år i framgang.

19/11-1976

For o-avdelingen

Vidar Venås

Oppmann